
Bucureşti, 04.10.2021 


Către,


BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru completarea Legii nr.46/2008 - Codul silvic transmis Comisiei pentru mediu şi echilibru ecologic, Comisiei juridice, de disciplină şi imunităţi şi Comisiei pentru agricultură, silvicultură, industrie alimentară şi servicii specifice  pentru dezbaterea pe fond, în procedură obişnuită, cu adresa nr. PL.x 301/2020 din 20 mai 2020.
	PREŞEDINTE,

George-Cătălin STÂNGĂ

	PREŞEDINTE,

Mihai-Alexandru 

BADEA


	PREŞEDINTE,

Adrian-Ionuţ
CHESNOIU

Bucureşti, 04.10.2021 

R A P O R T      C O M U N

asupra proiectului de Lege pentru completarea Legii nr.46/2008 - Codul silvic

În conformitate cu prevederile art. 95 din Regulamentul Camerei Deputaţilor, republicat, Comisia pentru mediu şi echilibru ecologic, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate, cu dezbaterea pe fond, în procedură obişnuită, cu proiectul de Lege pentru completarea Legii nr.46/2008 - Codul silvic,  transmis cu adresa nr. PL. x 301/2020  din 20 mai 2020, înregistrat cu nr. 4c-8/463 din 20 mai 2020,  nr. 4c-13/400 din 21 mai 2020, respectiv nr. 4c-5/189 din 21 mai 2020.

Senatul, în calitate de Primă Cameră Sesizată, a adoptat proiectul de lege în şedinţa din 12 mai 2020.


Proiectul de lege are ca obiect de reglementare completarea Legii nr.46/2008, în vederea acordării unor ajutoare de stat în silvicultură, potrivit prevederilor Regulamentului (UE) nr.702/2014 al Comisiei din 25 iunie 2014 de declarare a anumitor categorii de ajutoare în sectoarele agricol şi forestier şi în zonele rurale, ca fiind compatibile cu piaţa internă, în aplicarea articolelor 107 şi 108 din Tratatul privind funcţionarea Uniunii Europene.

La întocmirea prezentului raport comun, Comisia a avut în vedere avizul favorabil al Consiliul Economic și Social (nr.2466/13.04.2020), avizul favorabil al Consiliul Legislativ (nr. 342/13.04.2020) precum şi avizul favorabil al Comisiei pentru administrație publică și amenajarea teritoriului (nr. 4c-7/212/2020).


Guvernul României, conform punctului de vedere transmis prin adresa cu nr. 969/19.08.2020, nu susţine adoptarea iniţiativei legislative.
       Potrivit prevederilor art.62 şi art. 64  din Regulamentul Camerei Deputaţilor, republicat , membrii celor trei comisii sesizate pe fond au examinat proiectul de lege în ședințe separate, cu prezentă fizică și online.

Comisia pentru agricultură, silvicultură, industrie alimentară și servicii specifice a dezbătut proiectul de lege în ședința din data de 9 februarie 2021. Membrii Comisiei pentru agricultură au fost prezenți la lucrări conform listei de prezență.


La dezbaterea proiectului de lege  a participat, în calitate de invitat domnul Iulian Octavian Stana, secretar de stat în cadrul Ministerului Mediului, Apelor şi Pădurilor.


Comisia juridică, de disciplină și imunități a dezbătut proiectul de lege în ședința desfășurată în sistem mixt, din ziua de 24 iunie 2020. La ședința Comisiei juridice, de disciplina şi imunităţi deputații au fost prezenți conform listei de prezență.


Comisia pentru mediu şi echilibru ecologic a examinat proiectul de lege în şedinta din data de 28 septembrie 2021. Ședința Comisiei pentru mediu şi echilibru ecologic s-a desfășurat atât la sediul Parlamentului pentru unii membri ai comisiei, cât și prin mijloace electronice pentru alți membri. La lucrările Comisiei au participat 15 deputați din totalul de 17 deputați membri ai comisiei.

La dezbaterea proiectului de lege  a participat, în calitate de invitat domnul Sorin Baciu, secretar de stat în cadrul Ministerului Mediului, Apelor şi Pădurilor.

În urma dezbaterilor şi a opiniilor exprimate, membrii celor trei Comisii au hotărât, cu majoritate de voturi, sa propună Plenului Camerei Deputaţilor respingerea proiectului de lege pentru completarea Legii nr.46/2008 - Codul silvic, întrucât reglementarea cuprinsă în proiectul de lege a fost preluată în Legea nr. 197/2020  de modificare şi completare a legii nr. 46/2008- Codul silvic.

Conform prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


 În funcţie de obiectul şi conţinutul său, propunerea legislativă face parte din categoria legilor ordinare.

	PREŞEDINTE,
	PREŞEDINTE,
	PREŞEDINTE,

	George-Cătălin STÂNGĂ
	Mihai-Alexandru BADEA
	Adrian-Ionuţ
CHESNOIU

	SECRETAR,

	SECRETAR,
	SECRETAR,

	Bogdan-Alexandru BOLA

Consilier parlamentar,

Alina Alexandriuc
	Ladányi László-Zsolt

Consilier parlamentar,

Dragoș Bucur
	Constantin BÎRCĂ

Șef serviciu consilier parlamentar 

Anton Păștinaru

Consilier parlamentar dr. Gabriela Amalia Ciurea

